CELEX: 62009TN0350
Language: ro
Date: 2009-09-04 00:00:00
Title: Cauza T-350/09: Acțiune introdusă la 4 septembrie 2009 — ICO Satellite/Comisia

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/76
            
         Acțiune introdusă la 4 septembrie 2009 — ICO Satellite/Comisia
   (Cauza T-350/09)
   2009/C 267/137
   Limba de procedură: engleza
   
      Părțile
   
   
      Reclamantă: ICO Satellite Ltd (Slough, Regatul Unit) (reprezentant: S. Tupper, Solicitor)
   
      Pârâtă: Comisia Comunităților Europene
   
      Concluziile reclamantei
   
   
               —
            
            
               Anularea Deciziei nr. 2009/449/CE [a Comisiei] din 13 mai 2009 privind selectarea operatorilor de sisteme paneuropene care furnizează servicii mobile prin satelit (MSS), în conformitate cu dispozițiile articolelor 230 CE și 231 CE;
            
         
               —
            
            
               obligarea pârâtei la plata cheltuielilor de judecată și la orice altă sancțiune pe care Tribunalul o consideră adecvată.
            
         
      Motivele și principalele argumente
   
   Prin intermediul acțiunii, reclamanta solicită anularea Deciziei nr. 2009/449/CE a Comisiei din 13 mai 2009 privind selectarea operatorilor de sisteme paneuropene care furnizează servicii mobile prin satelit (MSS) (1).
   Reclamanta susține că decizia atacată o privează de drepturile de proprietate pe care le-a dobândit în mod legitim în temeiul dreptului internațional. În plus, aceasta invocă faptul că decizia atacată este ilegală deoarece Comisia:
   
               a)
            
            
               a comis o discriminare împotriva reclamantei prin implicarea în procesul decizional a unui fost președinte al consiliului de administrație al Inmarsat Ventures Limited (denumită în continuare „Inmarsat”), încălcând în acest fel cerințe procedurale esențiale și principiul egalității de tratament, și
            
         
               b)
            
            
               a acționat în mod nerezonabil prin selecționarea Inmarsat și a Solaris Mobile Limited în locul său deși reclamanta pretinde că este mai bine plasată, în mod obiectiv, pentru a furniza MSS.
            
         Potrivit reclamantei, prin adoptarea deciziei atacate, pârâta a acționat în mod disproporționat, discriminatoriu și contrar încrederii legitime a reclamantei. În plus, reclamanta susține că decizia atacată constituie de asemenea o încălcare a dreptului la respectarea bunurilor sale, astfel cum este protejat prin articolul 1 din Protocolul nr. 1 la Convenția europeană a drepturilor omului (denumită în continuare „CEDO”), precum și a dreptului la respectarea drepturilor sale civile, inclusiv dreptul de proprietate și dreptul la judecarea în mod echitabil și în mod public a cauzei sale prevăzut la articolul 6 din CEDO.
   
      (1)  Decizia nr. 2009/449/CE a Comisiei din 13 mai 2009 privind selectarea operatorilor de sisteme paneuropene care furnizează servicii mobile prin satelit (MSS) [notificată cu numărul C(2009) 3746] (JO 2009, L 149, p. 65).